તાજેતરમાં સરકારે બીન સચિવાલય ક્લાર્ક ની પરિક્ષા રદ કરી પરિક્ષામાં ગ્રેજ્યુએટ વિધાર્થીઓને જ તક આપવાની વિચારણા હાથ ધરી હતી પરંતુ સરકારના આ નિર્ણયને કારણે ગુજરાતના યુવાનોમાં ભારે આક્રોશ જોવા મળ્યો હતો ત્યારે ગુજરાતના યુવાનોને ન્યાય મળે એ માટે આંદોલનકારી પ્રવીણ રામ દ્વારા ૧૯ તારીખે ગાંધીનગર ખાતે ગુજરાત ગૌણ સેવા પસંદગી મંડળ ની ઓફિસની સામે ધરણાં કરવાની જાહેરાત કરવામાં આવી હતી ,આ જાહેરાત બાદ ગુજરાત ના યુવાનો ૧૯ તારીખે અને શનિવારે મોટી સંખ્યામાં ગાંધીનગર ખાતે ઉમટી પડે એવી શક્યતાઓ હતી પરંતુ આ ધરણાં પહેલા જ સરકારે હકારાત્મક અભિગમ અપનાવી યુવાનોના હિતમાં નિર્ણય જાહેર કર્યો છે, નાયબ મુખ્યમંત્રી નીતિનભાઈ પટેલ દ્વારા પ્રેસ કરી ને જાહેર કરવામાં આવ્યું કે બીન સચિવાલયની પરિક્ષામાં ૧૨ પાસ ના વિધાર્થીઓને પણ તક આપવામાં આવશે અને આ પરિક્ષા ૧૭/૧૧/૧૯ ના રોજ યોજાશે ત્યારે સરકારની આવી જાહેરાત થી યુવાનોની જીત થઇ હોઇ એવું લાગી રહ્યું છે ત્યારે સરકારના આવા નિર્ણય બાદ સફળ આંદોલનકારી પ્રવીણ રામ દ્વારા મુખ્યમંત્રી, નાયબ મુખ્યમંત્રી અને સરકાર નો આભાર માનવામાં આવ્યો તેમજ તેમના દ્વારા વધુમાં જણાવવામાં આવ્યું કે પોલીસ કોન્સ્ટેબલ, ફોરેસ્ટ ગાર્ડ અને ટેટ - ટાટ ની ભરતી પ્રક્રિયા પણ એમની સમય મર્યાદા માં પૂર્ણ થઈ જાય એ માટે મુખ્યમંત્રીને રુબરુમાં મળીને રજૂઆત કરશે